ธปท.เลื่อนใช้เกณฑ์ปล่อยกู้บ้านใช้ปี56
ธปท.เลื่อนบังคับใช้เกณฑ์ LTV สำหรับซื้อที่อยู่อาศัยแนวราบไปใช้ในปี 2556 แทน
30 ต.ค. 2565

ธปท.เลื่อนบังคับใช้เกณฑ์ LTV สำหรับซื้อที่อยู่อาศัยแนวราบไปใช้ในปี 2556 แทน 
รายงานจาธนาคารแห่งประเทศไทย(ธปท.) ระบุว่า ที่ประชุมคณะกรรมการนโยบายสถาบันการเงิน (กนส.)ได้พิจารณาผ่อนผัน การบังคับใช้เกณฑ์การให้สินเชื่อวงเงินกู้ต่อหลักประกัน(LTV) เพื่อซื้อที่อยู่อาศัยราคาต่ำกว่า 10 ล้านบาท ที่จะบังคับใช้ในวันที่ 1 ม.ค. 2555 ออกไปเป็นบังคับใช้ในปี 2556 แทน ตามที่สมาคมธุรกิจบ้านจัดสรรขอให้พิจารณาผ่อนผันมาก่อนหน้านี้ 
แต่ธปท.ให้เลื่อนเลื่อนบังคับใช้ เฉพาะที่อยู่อาศัยแนวราบ ที่เป็นบ้านเดี่ยว บ้านแฝด แต่ไม่เลื่อนบังคับใช้สำหรับที่อยู่อาศัยแนวตั้ง ที่เป้นคอนโดมิเนียม เพื่อป้องกันไม่ได้เกิดผลกระทบกับผู้บริโภค
ทั้งนี้ ก่อนหน้านี้ นายอิสระ บุญยัง นายกสมาคมธุรกิจบ้านจัดสรร มาหารือกับ นายเกริก วณิกกุล รองผู้ว่าการ ด้านเสถียรภาพสถาบันการเงิน ธปท. เมื่อวันที่ 3 พ.ย.ที่ผ่านมา เพื่อมาขอให้ธปท.ผ่อนผันการบังคับใช้เกณฑ์การปล่อยสินชื่อสำหรับซื้อที่อยู่อาศัยราคาต่ำกว่า 10 ล้านบาท ซึ่งธปท.กำหนดให้ธนาคารพาณิชย์ปล่อยวงเงินกู้ต่อหลักประกัน(LTV) กรณีที่อยู่อาศัยแนวสูง เช่น คอนโดมิเนียม ห้องชุด ฯลฯ ปล่อยกู้ได้ไม่เกิน 90% ของมูลค่าหลักประกัน 
ปล่อยกู้กรณีที่อยู่อาศัยแนวราบ เช่น บ้านเดี่ยว เทาว์เฮ้าส์ บ้านแฝด ฯลฯ ได้ไม่เกิน 95% ของมูลค่าหลักประกัน ซึ่งจะบังคับใช้ตั้งแต่ 1 ม.ค. 2555 นี้ออกไปก่อน เพราะกังวลว่าการบังคับใช้เกณฑ์ดังกล่าวจะไปซ้ำเติมธุรกิจอสังหาริมทรัพย์ให้ซบเซามากขึ้น จากที่ได้รับผลกระทบปัญหาน้ำท่วมอยู่แล้ว